**Тема: Без дәрестә. Үзенең һәм иптәшенең ничек укыганын әйтү.**

 **[р] авазы һәм Р р хәрефләре белән танышу һәм язу.**

**Максат:** *1. [р] авазы һәм Р р хәрефләре белән таныштыру. Сүз модельләре нигезендә бу авазны аерып алырга, таный белергә һәм дөрес әйтергә өйрәтү;*

 *2. укучыларның сөйләмен , логик фикерләвен , фонематик ишетеп таный белүен, игътибарларын үстерү;*

 3. *укуга кызыксыну һәм шәфкатьлелек тәрбияләү;*

 **Шәхескә кагылышлы УУГ**

*Уку эшчәнлеге һәм аның мотивлары арасында элемтә урнаштыру.*

 **Регулятив УУГ**

*Укытучы белән бергә уку максаты кую;*

 *Проблеманы чишүдә берничә вариант табу;*

 *Кагыйдәләрне, күрсәтмәләрне истә тотып гамәлләр кылу.*

**Танып белү УУГ***Дәреслек белән эш итә белү; яңа сүзләрнең мәгънәсенә*

 *төшенү; укытучының авыр булмаган сорауларына җавап бирә,*

 *тиешле мәгълүматны дәреслектән таба белү.Проблема кую һәм*

*аны чишү.*

**Коммуникатив УУГ**

*Дәрестә һәм төрле ситуацияләрдә, диалогта катнаша белү; үз*

*фикерләреңне тулы, төгәл һәм ачык, аңлаешлы итеп әйтү, аны*

*яклау;*

**Укучыларның эш формалары:***индивидуаль, фронталь, парлап, группалап*

*эшләү.*

**Белем бирү технологияләре:** *үстерелешле укыту, диалог төзү, информацион-*

*коммуникатив, сәламәтлекне саклар технологиясе.*

**Җиһазлау :***дәрескә презентация,хайван рәсемнәре,төрле авырлыктагы*

 *карточкалар.*

**Дәрес барышы.**

1. **Оештыру моменты.(Исәнләшү)**

-Исәнмесез укучылар!

- Матур итеп бастык, артка борылып карадык, бүген бездә кунаклар,әйдәгез алар белән исәнләшик. Бер-беребезгә елмаеп яхшы кәеф,тырышлык һәм уңышлар телик. Үзегезнең елмаюларыгызны миңа да бүләк итегез. Рәхмәт. Уңышлар сезгә!

-Балалар, бүген көн нинди?(Бүген көн салкын, ...)

-Яңгыр явамы?(Юк, яумый.Әйе, ява.)

-Җил исәме?(Әйе, исә)

-Бүген ничәнче ноябрь? (Буген .... нче ноябрь)

Ноябрь кыш аемы, көз аемы? Тагын нинди көз айларын беләсез?

Балалар бер- берсенә чиратлап айларны санап чыгалар.

**2. Актуальләштерү.**

**-**Без татар телен өйрәнүне Шүрәле белән дәвам итәбез.Урман мәктәбенә юл тотабыз.**Слайд 1.**

* Бүген безнең дәрескә кемнәр килде микән. Мин сезгә хайваннарның төрле сыйфатлар атыйм, ә сез уйлап кем икәнен әйтерсез.
* Соры, усал.... (бүре)**Слайд 2**
* -Хәйләкәр, кызылсары.... (төлке). **Слайд 3**
* Куркау , җитез....(куян). **Слайд 4**
* Энәле, кечкенә....(керпе). **Слайд 5.**
* Зур , акыллы...(аю) **Слайд 6.**
* Кечкенә, кызылсары....(тиен). **Слайд 7.**

**3.Яңа материал**

 “Без дәрестә” рәсеме өстендә эш. **МИКС ПЭА ШЭА**

(Балалар музыка астында бииләр , парлашалар.Укытучы сорау бирә, балалар билгеле бер вакыт эчендә җавап бирәләр)

1) -Бүре нишли?( төлке, куян, керпе, тиен, аю).

-Бүре җырлый. Куян уйный. Аю рәсем ясый. Керпе укый. Төлке яза. Тиен саный.

2)-Һәрбер хайван дәрестә билге алган. Бүре “5”ле алган. Ни өчен?

-Бүре матур җырлый.

-Керпе ничек укый? Керпе яхшы укый. Ул “5”ле алган.

-Төлке ничек яза? Төлке матур яза.

-Тиен ничек саный? Тиен яхшы саный.

-Тикшерәбез.Кайсы сорауга җавап бирүе авыр булды?( Балаларның җаваплары тыңланыла, яңа сүзләрне әйтелә. Ничек? –как? Матур , яхшы, тиз, чиста, һ.б.ш.

ИНСАЙД-АУТСАЙД СЁКЛ

-Балалар тышкы һәм эчке түгәрәк ясап басалар.Укытучы сорау бирә, укучылар җавап бирәләр .Бер-берсенең ничек укулары, рәсем ясаулары , язулары турында сорыйлар.

а) **Проблемалы ситуация тудыру**

–Шүрәле дәрескә бүләкләр алып килгән. Бүләкне алыр өчен табышмакка җавап бирергә кирәк.

Бакчада үсә,

Матур, тәмле исле,

Ләкин энәле. **Роза гөле. Слайд 8**

-Молодцы! Бу роза гөле.Роза чәчәге барлык үсемлекләрнең патшасы, ул мәхәббәт, дуслык символы.

-Дуслык нәрсә ул?

**-**Нинди розалар була? (Балалар парлап бер-берсенә төсле каләмнәр күрсәтәләр, төсләрне атыйлар)

**б) ” Роза”сүзенә анализ ясау.** Авазлар( Р),(о), (з), (а) . Хәрефләр Р,О,З,А.

-Беренче аваз нинди? (**Р)**

-Бу аваз турында нәрсә әйтә аласыз?**(**Р)-яңгырау тартык аваз.

- Димәк, без бүгенге дәрестә нинди аваз белән танышачакбыз? ([р] авазы)

- Әйдәгез, бергәләп бу авазны дөрес итеп әйтергә өйрәник әле: р-р-р-р ([р] авазының артикуляциясен аңлату)

-Сыйныфта кемнәрнең исемендә (р) авазы бар, әйтегез.

**в)Конэрс**

**–**Балалар, сыйныфның 4 почмагында 4 рәсем бар(Укытучы рәсемнәр элә, ләкин аларны атамый: яңгыр, керпе, ромашка,тычкан).

-Кайсы рәсемнең әйтелешендә (р ) авазы бар, шул рәсем янына барып басыгыз.

(Балалар төрле рәсемгә баралар да, үзләренә пар табып, ни өчен бу рәсемне сайлаганын бер- берсенә аңлаталар.Җавапларны тыңлыйлар.

Нәтиҗә ясыйбыз: (р) авазы сүзнең башында, уртасында, ахырында да була ала.)

***г) Уен “ Кайсысы артык?” Клок Баддис***

*Һәр балага рәсемнәр төшерелгән карточкалар таратыла, артык рәсемне, хәрефне билгеләргә.*

*Билгеле бер вакытка очрашучы балалар пар табып, җавапларны чагыштыралар, аңлаталар. Шулай итеп 4 пар белән эшлиләр.*

 1. куян, төлке, **кәҗә** , бүре.

2. Малай, кыз, **әтәч**, әби.

3. саннар: 1,3,**10**,6.

 4. ә, ү, ө, **Р. (Эш беткәч, тикшерелә).**

-Балалар, соңгы биремдә кайсы хәреф артык(Рр). Без ул хәрефне яза беләбезме? (Әйе- рус теле дәресендә)**Слаид 9.**

**д.)** Эш дәфтәрендә Р р хәрефләрен **язу.**

**4. Материалны ныгыту. ТАЙМ ПЭА ШЭА**

**А)Укытучы сорау бирә, вакыт билгеләнә.Парлап тикшерелә**.

Кем? сорауларына җавап биргән сүзләрне аеру.

Нәрсә?сорауларына җавап биргән сүзләрне аеру.

 Кагыйдәне искә төшерәбез.

Хайваннарны аерып әйтү.

Рр хәрефе кергән сүзләрне табу, тәрҗемә итү.

**5.Рефлексия.**

**Укытучы сорау бирә, балалар бер-берсенә чиратлап сөйлиләр.**

-Бүгенге дәрестә нәрсәләр турында сөйләштек?

-Нинди яңа сүзләр белән таныштык?

-Сезгә нәрсәләр охшады?

**Үзбәя бирү.**

-Шүрәле сезгә бүләккә роза чәчәкләре алып килгән.

-Әгәрдә сез дәрестә барысында аңласагыз розаны кызылга буягыз, әгәрдә сездә сораулар калса, бик үк аңлашылмаса, сары төскә, бөтенләй аңламасак яшел төскә буягыз.

-Шушы розалардан букет ясыйбыз.

-Дәрес бетте .Сау булыгыз.